Hålogaland Fotballkrets

Hålogaland Fotballkrets er en av Norges Fotballforbunds 18 kretser. Den består av alle kommunene i Sør-Troms og Ofoten, Lofoten og Vesterålen i Nordland, bortsett fra Værøy og Røst i Lofoten, som tilhører Nordland Fotballkrets.

Kjøpsnes IL fra Tysfjord tilhører Hålogaland Fotballkrets, mens Drag IL fra samme kommune tilhører Nordland Fotballkrets. I 2009 spiller Hamarøy ILs seniorlag under Hålogaland Fotballkrets (5. divisjon Ofoten/Sør-Troms), mens klubbens lag i aldersbestemte klasser tilhører Nordland Fotballkrets. Salangen IFs kvinnelag spiller i 2. divisjon avdeling 8, som blir administrert av Hålogaland Fotballkrets, mens klubbens seniorlag for menn spiller i 3. divisjon under Troms Fotballkrets. I Ibestad kommune tilhører Ibestad IL Hålogaland Fotballkrets, mens Andørja IL tilhører Troms Fotballkrets.

For menn senior har kretsen 3. divisjon avdeling 22, én avdeling i 4. divisjon og to avdelinger i 5. divisjon. For kvinner senior har kretsen 2. divisjon avdeling 8.

Kretsens ledere
 Gunnar Forberg, Narvik-Nor (1988–1992)
 Leiv Johnsen, Harstad IL (1993–1997)
 Ørjan Robertsen, Melbo IL (1998–2000)
 Steinar Molvik, Svolvær IL (2001–2014)
 Finn-Magne Simonsen, Bjerkvik (2015–2016)
 Håvard Hamansen Wallstad (2017–)«Wallstad ble valgt som ny leder i kretsstyret», SortlandsAvisa 16. februar 2017, s. 13.

Seriesystemet for menn 2022

Nasjonale serier

Eliteserien (2022)OBOS-ligaen   (2022)2. divisjon (2022)3. divisjon (2022)  
4. divisjon
For tabeller se 4. divisjon fotball for herrer 2011
Antall lag: 12
Avdelinger: 1
Lag per avdeling: 12
Opprykksplasser: 1
Nedrykksplasser: 1-3

5. divisjon
For tabeller se 5. divisjon fotball for herrer 2011
Antall lag: 17
Avdelinger: 2
Lag per avdeling: 8-9
Opprykksplasser: 2
Nedrykksplasser: ingen

Topplagene
Sesongen 2009 er Hålogaland Fotballkrets' eneste lag på høyere nivå Medkila IL, som spiller Toppserien for kvinner. Medkila ble cupmester i 2003. For menn er den mest meritterte klubben FK Mjølner. Klubben var den første fra Nord-Norge som spilte i øverste divisjon, i 1972. Mjølner spilte også i øverste divisjon i 1989, men er i dag i 2. divisjon.

Harstad IL spilte til sammen 15 sesonger i nest øverste divisjon i perioden 1970-1997, FK Narvik/Nor spilte på nivå 2 i 1970, 1974 og 1975, Andenes IL spilte på dette nivået i 1973-1975, Svolvær IL i 1970 og 1971, mens FK Lofoten spilte på nivå 2 i 1999.The Rec.Sport.Soccer Statistics Foundation: Clubs' divisional movements (1938-2005) (I perioden 1970-1975 var det to separate avdelinger i daværende 2. divisjon for Nord-Norge, én for Nordland og Troms og én for Finnmark. I perioden 1976-1978 var det én 2. divisjons-avdeling for hele Nord-Norge.)The Rec.Sport.Soccer Statistics Foundation: All-time first division table (1963-2008)

Klubber i Hålogaland Fotballkrets som har spilt på nivå 3 er Grovfjord IL, Kabelvåg IL, FK Landsås, FK Luna, IL Morild, Narvik FK (før fusjonsklubben skiftet navn tilbake til FK Mjølner), Sortland IL, FK Vesterålen.The Rec.Sport.Soccer Statistics Foundation: Clubs' divisional movements (1938-2005)

Nordnorske mesterskap
Tre klubber fra nåværende Hålogaland Fotballkrets har vunnet den nordnorske cupen, som ble arrangert i perioden 1929-1969. FK Mjølner og Harstad IL vant begge 9 mesterskap, mens FK Narvik/Nor vant 4.The Rec.Sport.Soccer Statistics Foundation: Northern Norway cup finals (1929–1969) Med innføringen av nordnorske avdelinger i 3. divisjon (1963) og 2. divisjon (1970), ble disse avdelingene i praksis et nordnorsk seriemesterskap. De samme tre hålogalandsklubbene som tok nordnorske cupmesterskap, vant også nordnorske seriemesterskap fram til de nordnorske avdelingene ble slått sammen til én i 1976: FK Mjølner vant 5 nordnorske seriemesterskap, Harstad IL 2, og FK Narvik/Nor 1.The Rec.Sport.Soccer Statistics Foundation: Northern Norway league champions (1963–1975)

Klubber uten seniorlag
SFK Ajaks (fra Kleiva i Sortland) (seniorlag menn og kvinner sist i 2000)
Alsvåg IL (seniorlag menn og kvinner (som Alsvåg FK) sist i 1999)
Andøygutten (fra Risøyhamn i Andøy)
IL Blest (fra Bøstad i Vestvågøy) (samarb. med Stamsund IL om kvinnelag sist i 2008, seniorlag menn sist i 2008)
FK Brage/Trondenes (fra Harstad) (samarb. med Medkila IL 2 om kvinnelag sist i 2002)
Bø IL (fra Steine i Bø)
Dverberg IL
Evenes UIL (fra Bogen)
Fjelldal IL
Gratangen IL (seniorlag menn sist i 2003)
Gravdal UIL
Grøtavær SK
Harstad Damefotball (seniorlag i 2007, trakk laget i 2008)
Henningsvær IL
IL Holmgang (fra Holmen/Maurnes i Sortland)
Håkvik IL (seniorlag kvinner sist i 2001)
Ibestad IL (seniorlag menn sist i 2007)
Kabelvåg IL (seniorlag menn sist i 2008)
Kasfjord SK
IF Kilkameratene (fra Kilbotn i Harstad) (seniorlag menn sist i 2000)  
IL King (fra Kongsvik i Tjeldsund)
Kjøpsnes IL (fra Kjøpsvik i Tysfjord)
Knausen FK (fra Svolvær) (seniorlag menn sist i 2008)
Kvæfjord IL (fra Borkenes) (samarb. med Medkila IL 2 om kvinnelag sist i 2008, seniorlag menn sist i 2006)
Laukvik IL
Laupstad IL
Liland IF (fra Liland i Evenes)
Møysalen IL (fra Kvitnes/Hennes i Hadsel)
Narvik/Fagernes IL (fra Fagernes i Narvik)
Nord/Sprint IL (fra Holmstad i Sortland)
Reine IL
Sandtorg UIL (fra Sandtorg i Harstad) (seniorlag menn sist i 2008)
IL Santor (fra Sandstrand i Skånland) (samarb. med Skånland OIF om kvinnelag sist i 2008, seniorlag menn sist i 2001)
Sigerfjord IL
Sjøbrott U&IL (fra Nordmela i Andøy)
Skjomen IL
Stamsund IL (samarb. med IL Blest om kvinnelag sist i 2008)
Strauman IL (fra Strauman i Vågan) (seniorlag menn sist i 2004)
Stålbrott IL (fra Sandnes i Hadsel) (seniorlag kvinner sist i 2004, menn 1999)
Vågakameratene IL (fra Kabelvåg)

Listen over klubber uten seniorlag er oppdatert 2005.Hålogaland Fotballkrets: Adresser klubber  (2005)

Opplysninger om siste seniorlag er hentet fra serietabeller 1999-2008 på Speaker.no.Speaker.no

Nedlagte/ikke aktive klubber
Blåbyen BK (fra Sortland, seniorlag menn 2003-2004, kvinner 2004, nedlagt)
Drag FK (seniorlag menn i Hålogaland i 1999, nå medlem i Nordland Fotballkrets)
FK Hadsel (samarbeidsklubb mellom Stokmarknes IL og Melbo IL, nedlagt)
Malnes IL (fra Eidet i Bø)
Midnattsol (?, seniorlag menn sist i 2002)
Narvik FK (sammenslått klubb FK Narvik/Nor og FK Mjølner, skiftet navn tilbake til FK Mjølner i 2004)
FK Narvik/Nor (slått sammen med FK Mjølner til Narvik FK i 1997)
FK Vesterålen (2000-2005, samarbeidsklubb mellom bl.a. Sortland IL, FK Luna og IL Morild, nedlagt)
FK Vågan (fra Kabelvåg?, nedlagt)

(Denne listen er ikke fullstendig.)

Sesongen 2008
Kvinner
Medkila IL ble nummer 4 i 1. divisjon, og tapte opprykket til Toppserien på målforskjell. I 2. divisjon avdeling 8 vant Sortland IL for andre år på rad, men tapte igjen kvalifiseringen til 1. divisjon. Harstad Damefotball trakk laget i løpet av sesongen.

Menn
I 2. divisjon avdeling 4 ble FK Lofoten sist og rykket ned. Harstad IL vant 3. divisjon avdeling 22 foran FK Mjølner, men tapte i kvalifiseringen til 2. divisjon mot FK Bodø/Glimts 2. lag.

I likhet med året før besto avdelingen av bare 10 lag, på grunn av at lag fra 4. divisjon ikke hadde ønsket å rykke opp. Svolvær IL ble sist i avdelingen og rykket ned, mens Melbo IL vant 4. divisjon Lofoten/Vesterålen og rykket opp. I 4. divisjon Ofoten/Sør-Troms ble tabellen toppet av fire 2. lag. Som beste førstelag fikk Sandtorg UIL tilbud om å rykke opp. Klubben takket imidlertid nei, og endte til slutt med å trekke laget fra seriespill for sesongen 2009 på grunn av få spillere. Dermed ble 3. divisjons-avdelingen for sesongen 2009 bestående av 11 lag.

Vinteren 2008 foreslo fotballkretsen å omgjøre de to avdelingene i 4. divisjon til én og å innføre 5. divisjon fra og med sesongen 2009, for første gang på mange år.Bladet Vesterålen: Kretsstyret foreslår én 4. divisjon (24. januar 2008) Etter at forslaget ble vedtatt på kretstinget vinteren 2008, kontaktet flere klubber kretsen og ba om ny vurderingLofotposten: 5. divisjon ut på høring (18. november 2008), og vinteren 2009 ble den nye seriordningen igjen vedtatt på kretstinget, med knapp margin.Bladet Vesterålen: Det blir 5. divisjon  (14. februar 2009, oppdatert 16. februar 2009)

Anlegg
De fleste seniorlagene i kretsen spiller i dag hjemmekampene på kunstgress. Harstad stadion var sågar den første kunstgressbanen i Norge.Harstad IL: Harstad stadion Det finnes to storhaller som er godkjent for seriespill, Kong Øysteins hall i Kabelvåg og Blåbyhallen på Sortland. Klubbene som i 2009 ennå spiller på gress er Melbo IL, Sortland IL (bare kvinnelaget), Lødingen IL, Grovfjord IL, Skånland OIF (som også bruker gressbanen på Fjelldal i Tjeldsund ved behov), Beisfjord IL, Ballangen FK og Hamarøy IL. Flakstad ILs hjemmebane på Ramberg får kunstgressdekke sommeren 2009.Flakstadnytt.no: Grunnarbeidet i full gang (10. mai 2009)

Én grusbane brukes fast til seriespill for seniorer: Grusbanen i Sørvikmark brukes av Sørvikmark IL. Hamarøy IL har imidlertid også terminfestet flere hjemmekamper på grusbanen på Drag i Tysfjord.

Referanser

Kilder
 Jonny Hansen (2015): Leken som ble magisk. Høydepunkter i nordnorsk fotball gjennom 110 år. ISBN 9788230329573.

 Eksterne lenker 
 Hjemmeside

Kategori:Fotballkretser i Norge
Kategori:Fotball i Nordland
Kategori:Fotball i Troms
Fotball
Fotball